Netflix afslører dato for ventet sci-fi-serie

Der lader til at være godt i vente for sci-fi-fans. Netflix har i dag afsløret premieredatoen for serien Altered Carbon – en af streamingtjenestens egenproducerede serier. Samtidig har de frigivet den første trailer – se den herover.

Kroppen kan udskiftes

Altered Carbon, der har Joel Kinnaman i hovedrollen er baseret på den klassiske cyberpunk noir-roman af Richard K. Morgan. 300 år ude i fremtiden er samfundet blevet forvandlet af en ny teknologi, hvor sindet digitaliseres, kroppen kan udskiftes og døden ikke længere er permanent.

Takeshi Kovacs (Joel Kinnaman) er den eneste overlevende soldat i en gruppe af elitekrigere, der blev besejret i et oprør mod den nye verdensorden. Hans sind blev holdt indespærret i århundreder indtil Lauren Bancroft, en velhavende mand, giver Kovacs chancen for at leve igen, mod at han til gengæld skal løse et mord – nemlig mordet på Bancroft selv.

Ifølge Netflix er serien en “intens historie om mord, kærlighed, sex og svigt 300 år ude i fremtiden”. Det lyder lovende.

Netflix afslører dato for ventet sci-fi-serie